CELEX: 62015TN0206
Language: hr
Date: 2015-04-23 00:00:00
Title: Predmet T-206/15: Tužba podnesena 23. travnja 2015. – Intercon protiv Komisije

6.7.2015   
            
            
               HR
            
            
               Službeni list Europske unije
            
            
               C 221/24
            
         Tužba podnesena 23. travnja 2015. – Intercon protiv Komisije
   (Predmet T-206/15)
   (2015/C 221/33)
   Jezik postupka: poljski
   
      Stranke
   
   
      Tužitelj: Intercon Sp. z o.o (Łódź, Poljska) (zastupnik: B. Eger, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da sredstva koja je Europska komisija isplatila tužitelju za njegovo sudjelovanje u projektu na koji se odnosi ugovor VPH2-224635 čine prihvatljive rashode, u skladu s člankom II.14 općih uvjeta ugovora i, stoga, da ih tužitelj nije dužan vratiti,
            
         
               —
            
            
               naloži Europskoj komisiji snošenje troškova,
            
         
               —
            
            
               obustavi izvršenje pobijane odluke.
            
         
      Tužbeni razlozi i glavni argumenti
   
   Tužitelj u prilog tužbi ističe jedan tužbeni razlog koji se temelji na povredi načela uzajamne lojalnosti ugovornih strana i načela povjerenja poduzetnika u Komisiju.
   
               —
            
            
               Komisija nije uzela u obzir nijedan od komentara ili dokumenata koje je u dopisu od 14. kolovoza 2014. korisnik podnio. Komisija se s tim u svezi pozvala na članak 22.II.5 Priloga II. ugovoru koji ovlašćuje Komisiju da ne uzme u obzir nepravovremene navode i dokaze. Takvo je postupanje, međutim, bilo neosnovano jer je Komisija od korisnika sama zatražila da se ponovno očituje. U takvoj situaciji potpuno zanemarivanje novih navoda i dokaza čini očitu povredu načela uzajamne lojalnosti ugovornih strana i načela povjerenja poduzetnika u Komisiju.